Wikiloc - 218. Senderisme en tren: el SL C-79 La Vall d'Olzinelles des de l'estació de Sant Celoni (R)
Senderisme en tren
Senderisme en tren on Wikiloc
218. Senderisme en tren: el SL C-79 La Vall d'Olzinelles des de l'estació de Sant Celoni (R) on Wikiloc

218. Senderisme en tren: el SL C-79 La Vall d'Olzinelles des de l'estació de Sant Celoni (R)
LA TRAVESSA Agradable ruta que ens portarà a recórrer íntegrament el SL C-79 la Vall d'Olzinelles, un sender local que ressegueix bona part de la vall d'Olzinelles resseguing el torrent homònim que baixa dels cims més alts del Montnegre. **Qui busqui una travessa més completa i exigent pot provar de fer la Ruta ST232 Olzinelles i dolmen Pedra Gentil. Són 10 quilòmetres més llarga i recorre igualment la part més interessant de la ruta, el torrent d'Olzinelles. A més a més visita indrets com el dolmen de Pedra Gentil i Santa Eulàlia de Tapioles, una església abandonada enmig del bosc. La ruta s'inicia a l'estació de tren de Sant Celoni, i tot i que hem de creuar les vies del tren, una carretera, una autopista i el riu Tordera, sengles passos inferiors i un pont de vianants faciliten de forma ràpida i agradable la transició des de l'espai urbà fins a Can Draper, punt d'inici del sender i d'entrada al parc del Montnegre-Corredor. El sender recorre agradables camins i senders ombrívols sovint a tocar del torrent d'Olzinelles. Si fem l'itinerari durant la primavera o després d'unes bones pluges, la natura de l'entorn ens oferirà un paisatge verd, frondós i humit, regat amb aigua que baixarà remorosament aigües avall. La travessa està esquitxada de punts d'interès que no ens faran perdre l'atenció en cap moment, especialment a la primera part. Fonts, basses, ponts, arbres monumentals i ermites són alguns dels al·licients amb què ens trobarem. En algun punts s'han instal·lat plafons que ens ajudaran a interpretar el medi amb explicacions de l'indret i amb el nom de l'arbre d'interès que tenim davant. DIFICULTAT Caminada sense cap dificultat. L'ascens és continuat i tranquil tota l'estona fins a la cota 321 m (zona Suro dels Músics), el punt més elevat de la travessa. A partir d'aquí la baixada, sempre per pista, és dreta i directa. ELS TRENS INICI/FINAL: estació de Sant Celoni : La travessa s'inicia i acaba a Sant Celoni (Vallès Oriental). L'estació es troba al centre del poble i fora de l'edifici hi ha alguns bars on poden esmorzar o picar alguna cosa. Podeu consultar aquí els horaris dels diferents transports: - RODALIES DE CATALUNYA